О Т Ч Е Т

*ЗА ДЕЙНОСТТА НА НЧ.”ПРОСВЕТА-1928” С.БЕЛИЦА ЗА 2021год.*

Читалището е било и винаги ще бъде средище на културата, духовността и всичко българско.Читалищните дейци с любовта към традициите, обичаите и българския бит, съумяваме да предадем тази любов и на младите поколения.Децата трябва да бъдат закърмени с любов към Отечеството,към родния край за да я има България.

През изминалата трудна Ковид година, както по другите места така и при нас са отпаднали някои от нещата заложени в културния календар за годината. Читалищното настоятелство е разисквало и провеждало редовни заседания,свързани с организирането на празниците и др.Направена бе и пререгистрация на Читалището.

Групата за автентичен фолклор сформирана към Читалището, няма изяви през изминалата година.Съобразявайки се с мерките на здравните власти и с решението на самодейците.Новосформираната танцова група за хора взе участие в редица фестивали и спечели доста отличия с което сме горди всички.Грамота за най-добре представил се клуб във възраст над 16год.на фестивала” Света троица”.Две сребърни отличия от фестивалите в Доситеево и Сладун.

Децата вземат активно участие в дейността на Читалището, през лятната ваканция те рисуваха, моделираха, учиха се да танцуват български хора, и др.интересни неща в клуба „Сръчни ръчички”.За тях бе организирана екскурзия до интересни забележителности в Мезек и региона.С настъпващата пролет лазарчета огласиха улиците на селото и зарадваха жителите със своите песни.Март посрещнахме с чудна собственоръчно направена украса на площада.Дърветата бяха пременени с червено-бяла премяна.За Великден бяха изрисувани пъстри яйца, с които бе украсен облагородения и освежен парк на селото,като по този начин създадохме добро настроение за жители и гости.Първи юни –деня на детето бе отбелязан с весел празник за малчуганите, с много танци, игри и забавления за всички.В края на годината посрещнахме и Дядо Коледа на площада с много песни и настроение.Добрия старец раздаде подаръци и лакомства за всички деца.

Редица са и другите мероприятия, които са се провели през изминалата година.Всички са проведени при спазване на противоепидемичните мерки.

Всички разходи са направени с решение на настоятелството.

1301,53лв.- остатък от 2020г.

2871.00лв.- субсидия

4172.53 лв.- общо

2523.67лв. – разходи

1648.86лв. – остатък

За направените разходи има документи , които се съхраняват по надлежния ред.

Дата: …………. Председател:……………..

/Дияна Кушелиева/